Ajova (upė)
Ajova (angl. Iowa River, lak. Ayúȟwa) – upė Jungtinėse Amerikos Valstijose, Ajovos valstijoje; Misisipės dešinysis intakas. Prasideda Rytų ir Vakarų Ajovos upeliais Ajovos valstijos vidurio šiaurėje. Šios ištakos suteka Belmondo apylinkėse (Raito apygarda). Teka į pietryčius skersai visą valstiją. Įteka Misisipėn priešais Niu Bostoną (piečiau Maskatino). Didžiausias intakas – Sidaras (kairysis). Pagrindiniai miestai prie Ajovos upės – Ajova Folsas, Maršaltaunas, Ajova Sitis. Į šiaurę nuo Ajova Sičio upė patvenkta, sudaryti Koralvilio ir Makbraido tvenkiniai (populiarūs poilsiniai objektai).